Woza Friday: 'Makhushukhushu' Kungena uKhuxman Ngedlalade Lakhe Elitsha
Kuhlelo Woza Friday liviki silomculi odumileyo okwamagama, uKhulekani Bethule, inengi limazi ngegama lokuthi Khuxman yena ucula umdumo weDisco ekoBulawayo. 
LONDON — Nxa sikhuluma ngabaculi abadumileyo koNtuthuziyathunqa igama lika Khuxman aliswelakali. Isingamatshumi amabili iminyaka ejabulisa uzulu ngumculo wakhe womdumo weDisco. "Ezomculo sengilikhehla kwenzomculo ngiqale kudala ngidlala labaculi abatshiyatshiyeneyo. Mina ifirst album yami ngiyirecorde ngomnyaka ka 2000. Ialbum ke ebelengoma abantu abanengi abayaziyo ethi MaAfika bambanani. Okwakhathesi ke ngilamadlalade ke ayiskhombisa seven ama almbums. Kule album engiyikhuphe khathesi ebizwa kuthwa ke nguMaKhushukhushu," Kutsho uKhuxman. Idlalade lakho elitsha liyatshisa, liphekwe mnandi, ulibiza uMakhutshukhutshu khona kusitshoni. "Ngelinye lamabizo abantu abahamba bengibiza ngawo abantu abajabulela umculo wami. Ye phakathi kwenzinye ke izingoma esengizenzile selokhe ngaqalayo izingoma ke ezifanana ke "ovumelani isangoma u wemaNcube", kulezingoma ezifana le "Amaloja", kulezingoma engazenza ke lomuyi u Dan Tshanda, ingoma ezifana labo "ukudakwa kuyafana" o "St Peter kumnandi" lezinye ezitshiye tshiyeneyo." UKhuxman njengomculi wabantu laye uphatheke kakhulu ekuxhwayiseni uzulu ngomkhuhlane lo osuhluphile emhlabeni wonke jikele owe COVID-19. "Okwakhathesi ke kukhona leyinye esiyenzileyo okwakhathesi njengoba ke kulomatshayabhuqe yenalo okhona iCorona virus, ye kulengoma ye Corona esiyenzileyo kukhona lezinye ezifana labo "Poor man" ezitholakala kudlalade loneli "uMakhushukhushu". Ngabuya ngayenza leyana u "Divorce" abantu abanengi sasiyazi enziwe ke ngubaba uObadiah Mathulana mina ngiyenze ke ingumdumo we Disco music." Jikela elokucina kubalaleli ungakahambi njalo lokuthi bangaxhumana lawe njani nxa befuna ukuthola umculo wakho. "Ngifisela wonke umuntu impilo enhle, noma ke sisebunzimeni obungaka sithandaze sikhumbule phela njalo ukuthi sisekele abaculi ngoba kulezinsuku akweneliseki ukuthi senze amashows so lithenge imculo yethu online. Mina owami umculo lingawuthola ku Youtube uyatholakala, lilakho ukungivakatshela kukhasi lami page ye Facebook ibizo lami username Khulekani wako Bethule khona le page ka Khuxxman. I email address  . Kulula ke ukuxhumana lami via whatsapp inombolo yami ngu0773284598 okwakhathesi ngivalelisa imuli yestudio 7 ngithi sibe lokuphila okumnandi inkosi isbusise." Amen siyabonga Khuxman, nguye ebesikwejise laye namhlanje Kuhlelo Woza Friday siphethe idlalade lakhe elitsha uMakhushukhushu. Liziphathe kahle njalo lihlale ezindlini livikeleke kumkhuhlane we COVID-19. Stay at home!